ΠΕΡΙΛΗΨΗ

Σύμφωνα με τον συγγραφέα ο ήρωας της ιστορίας, Αριστοκλής, αφηγείται σε δύο φίλους του στην Αλεξάνδρεια μία περιπέτειά του στην Αθήνα. Όλα ξεκινούν με τη διαμάχη Δημοσθένη και Μειδία η οποία παίρνει εχθρικές διαστάσεις στην απονομή των βραβείων στο τέλος της γιορτής των Διονυσίων, όπου εκεί ο Μειδίας χαστουκίζει τον Δημοσθένη. Αργότερα ο Αριστοκλής μαζί με τους φίλους του και τον ξάδερφό του τον Νικόστρατο, πηγαίνουν στον μαγαζί του Παμμένη του χρυσοχόου. Εκεί οι νέοι της Αθήνας συνήθιζαν να συζητούν για πολιτικά θέματα. Το θέμα εκείνης της ημέρας ήταν η διαμάχη μεταξύ των δύο ρητόρων και οι διαφορές τους. Ο Αριστοκλής κουρασμένος από τα γεγονότα της ημέρας επιστρέφει σπίτι του αφήνοντας τον ξάδερφο του μαζί με κάποιους φίλους του πίσω. Την επόμενη μέρα επιστρέφει στο κατάστημα του Παμμένη όπου βρίσκει τον Νικόστρατο νεκρό! Αμέσως πηγαίνει να ανακοινώσει το συμβάν στη θεία και την ξαδέρφη του, την Πλαγγόνα, με την οποία είναι ερωτευμένος. Περίλυπος καθώς ήταν κανονίζει τα απαραίτητα της κηδείας η οποία γίνεται μετά από κάποιες μέρες. Ο Αριστοκλής έχει αποφασίσει να βρει τον δράστη για να εκδικηθεί τον άδικο θάνατο του αγαπημένου του ξαδέρφου. Έχει ήδη στο νου του κάποιους πιθανούς δράστες. Πηγαίνει στα κτήματά του όπου εκεί βρίσκει τα πρώτα στοιχεία για την έρευνά του. Εκεί βρίσκει τον δούλο του Νικόστρατου ο οποίος ήταν μαζί του την βραδιά της δολοφονίας του. Τον ανακρίνει και αποσπά την πληροφορία ότι οι φίλοι και ο ξάδερφός του είχαν πάει στον Πειραιά και πιο συγκεκριμένα στο σπίτι της Φρύνης. Έτσι αποφασίζει και αυτός να ακολουθήσει τα βήματα του ξαδέρφου του. Την επόμενη μέρα γίνεται η συνέλευση του Δήμου όπου στο τέλος της οποία ο πρωταγωνιστής βρίσκει την ευκαιρία να ανακρίνει τον Ευκράτη, έναν πιθανό ένοχο με τον οποίο είχε αντίθετες πολιτικές ιδέες ο ξάδερφός του. Στη συνέχεια αποφασίζει να συναντηθεί με ένα φίλο του ξαδέρφου του τον Νικόδημο. Ήταν και αυτός στην παρέα των ανδρών που έφυγαν για τον Πειραιά. Του εξιστορεί ότι ο ξάδερφός του είχε τσακωθεί με ένα Συρακούσιο, αλλά όταν έφυγαν από εκεί, ο Νικόστρατος και ο Νικόδημος χώρισαν και δεν ξαναειδώθηκαν. Ο ήρωας αποφασίζει ότι έπρεπε να μάθει για τον καυγά που είχε γίνει μεταξύ του ξαδέρφου του και του Ευφήμιου. Γι’ αυτό πηγαίνει στο σπίτι του Πάμφιλου, όπου εκεί είχε γίνει ο καυγάς. Απρόσμενα ένας άντρας τον πληροφορεί ότι ο Νικόστρατος είχε συνεταιριστεί με έναν μέτοικο στον Πειραιά ο οποίος μπορεί να ευθυνόταν για τον φόνο. Τον στέλνει εκ μέρους του σε έναν γνωστό του, τον Παρμενίσκο ο οποίος ξέρει πολλούς ανθρώπους στο λιμάνι του Πειραιά. Ο Αριστοκλής αποφασίζει να πάει όμως πρώτα στο σπίτι της Φρύνης. Εκεί συναντά δύο κορίτσια με τα οποία είχε ο Νικόστρατος σχέση. Πρώτα συναντάται με την Θεοδότη, όπου είχε δει τον Νικόστρατο λίγο πριν την δολοφονία του, και μαθαίνει κάποια πράγματα για τη ζωή της Αβροτόνου, μίας γυναίκας την οποία είχε παρατήσει ο ξάδερφός του. Στη συνέχεια συναντάται με την ίδια την Αβροτόνο, η οποία του εκφράζει το μίσος της για τον Νικόστρατο. Αργότερα βρίσκει τον Παρμενίσκο και αυτός με τη σειρά του τον στέλνει στον δούλο του Έρμιπου που ήταν τραπεζίτης. Έτσι πληροφορείται ότι ο ξάδερφός του είχε συνάψει ένα δάνειο με τον Διονυσόδωρο, έναν μέτοικο. Την επόμενη μέρα επιστρέφει ο Δημήτριος ο αδερφός του πρωταγωνιστή, στον οποίο άρεσαν πολύ τα ταξίδια και είχε ταξιδέψει στην Αίγυπτο και σε περιοχές της Δύσης. Εκείνος του αφηγείται τις περιπέτειές του και αργότερα το ίδιο βράδυ καλούν κάποιους φίλους τους με τους οποίους συζητούν για τη δολοφονία του Νικόστρατου. Στη συνέχεια διεξάγεται η Εκκλησία του Δήμου όπου στο τέλος της ο Αριστοκλής ζητά βοήθεια από το Δημοσθένη ενώ εκείνος του την αρνείται. Έτσι μετά από λίγες μέρες πετυχαίνει μία συνάντηση με τον Διονυσόδωρο, αλλά πείθεται για την αθωότητά του. Πηγαίνει για δεύτερη φορά στο σπίτι της Φρύνης και εκεί βρίσκει τον Συρρακούσιο, τον οποίο διαγράφει από την λίστα τον ενόχων. Προσπαθεί να βρει την Αβροτόνο την οποία έχει διώξει η Φρύνη. Μετά από λίγο την βρίσκει δολοφονημένη στο σπίτι ενός προαγωγού. Στη συνέχεια ο Δημήτριος ερωτεύεται και αναβάλει το ταξίδι του. Αργότερα ο ήρωας ξαναεπισκέπτεται το σπίτι όπου έγινε η δολοφονία της Αβροτόνου, προσπαθεί να δωροδοκήσει μία ηλικιωμένη υπηρέτρια, για να του δώσει πληροφορίες, αλλά αποτυγχάνει. Όταν βγαίνει από το σπίτι δέχεται επίθεση από έναν άγνωστο και μεταφέρεται σε ένα εγκαταλελειμμένο σπίτι. Μετά από μεγάλη προσπάθεια καταφέρνει να αποδράσει και να επιστρέψει πίσω με τη βοήθεια ενός κυνηγού. Για καλή τύχη του πρωταγωνιστή ο Δημήτριος αποφασίζει να τον βοηθήσει με την έρευνα. Επιστρέφουν στο σπίτι της δολοφονίας της Αβροτόνου και βρίσκουν την ηλικιωμένη υπηρέτρια σκοτωμένη. Έτσι επιστρέφουν σπίτι όπου συναντούν το θείου τους τον δεύτερο αδελφό του πατέρα τους. Η μητέρα του Νικόστρατου έρχεται σπίτι απρόσμενα και ανακοινώνει την πρόθεση του θείου τους να διεκδικήσει την Πλαγγόνα και την περιουσία του Νικόστρατου. Αμέσως ο Αριστοκλής πηγαίνει στο θείο του και προσπαθεί να τον μεταπείσει. Έτσι αποφασίζουν μαζί με τον Δημήτριο να φύγουν αυτός με την Πλαγγόνα έξω από την Αθήνα. Ο ήρωας μας βρίσκει την αγαπημένη του στην πηγή και της ανακοινώνει το σχέδιο φυγής τους. Μετά τα δύο αδέρφια βρίσκουν πλοίο για Αίγινα και μετά από μερικές άκαρπες προσπάθειες εύρεσης δανείου, ο Αριστοκλής καταφεύγει στο Φορμίωνα με τον οποίο κανονίζουν το δάνειο. Ο πρωταγωνιστής πηγαίνει να βρει τον προαγωγό της Αβροτόνου αλλά πληροφορείται ότι έχει φύγει. Όταν επιστρέφει σπίτι συναντάται με τον Θεόδωρο ο οποίος του ζητά να καταθέσει ως μάρτυρας σε μία δίκη. Την επόμενη μέρα διεξάγεται η δίκη, κατά την διάρκεια της οποία μαθαίνει πως ο Νικοκλής, ο φίλος του Δημήτριου και αδελφός της γυναίκας με την οποία είναι ερωτευμένος ο Δημήτριος, είναι υιοθετημένος από τον θείο τους. Στη συνέχεια ο Αριστοκλής συναντάται με τον Παμμένη και τον Μαντίθεο και συζητούν τους λόγους πίσω από την υιοθεσία του Νικοκλή. Αυτή η συζήτηση των βάζει σε προβληματισμούς για τη συσχέτιση αυτού του γεγονότος με την τις δολοφονίες. Ο Δημήτριος είχε φύγει για Αίγινα και είχε κανονίσει την υπόθεση της φυγής των δύο ερωτευμένων. Ο Αριστοκλής επιμένει για την ενοχότητα του Νικοκλή ενώ αντίθετα ο Δημήτριος υπερασπίζεται το φίλο του. Με αφορμή ένα συμπόσιο ο ήρωας της ιστορίας επιστρέφει στης Φρύνης και ξανασυναντά τη Θεοδότη. Σπίτι ο θείος τους ανακοινώνει για την υιοθέτηση του Νικοκλή. Αργότερα γίνεται το συμπόσιο και ο Αριστοκλής μαθαίνει πως η εταίρα στο σπίτι του Δημέα, όπου γιός του ήταν ο Νικοκλής, βρισκόταν πλέον στην κατοχή της Φρύνης. Το επόμενο πρωί ο Ευφήμιος έρχεται σπίτι του και του αποκαλύπτει τη σχέση του Νικόστρατου με τη γυναίκα του Παμμένη. Αμέσως ο Αριστοκλής πηγαίνει στο μαγαζί του Παμμένη και τον ρωτά γι’ αυτό αλλά πείθεται για την αθωότητά του. Μόλις επιστρέφει σπίτι η Θεοδότη τον περιμένει και τον πληροφορεί για την σχέση των δολοφονιών. Έτσι ο Δημήτριος, ο Αριστοκλής και η Θεοδότη φεύγουν για τον Πειραιά και όταν φτάνουν στο σπίτι της Φρύνης ανακαλύπτουν μία απόπειρα δολοφονίας εναντίων της Μέλισσας, της γυναίκας με την οποία είχε σχέση ο Νικοκλής και ήταν η εταίρα στο σπίτι του Δημέα. Επιστρέφουν όλοι σπίτι και η Μέλισσά τους αποκαλύπτει την υπόθεση. Συναντά τον θείο του και καταλήγει ότι είναι αθώος και επίσης δέχεται την πρόταση του Αριστοκλή να μην παντρευτεί την Πλαγγόνα. Τέλος ο Δημήτριος με τον Αριστοκλή καταστρώνουν ένα σχέδιο για να αιχμαλωτίσουν τον Νικοκλή. Όταν το σχέδιο μπαίνει σε εφαρμογή ο Δημήτριος καθυστερεί λίγο για άγνωστο λόγο. Όταν επιτέλους επιστρέφουν, οι τρεις άντρες κάθονται στο τραπέζι και μετά από λίγο κατεβαίνουν οι δύο γυναίκες. Ο Νικοκλής παραδέχεται το έγκλημα αλλά τους επισημαίνει ότι δεν έχουν μάρτυρες. Τότε εμφανίζεται ο Φορμίωνας τον οποίο είχε φωνάξει ο Δημήτριος να καταθέσει ως μάρτυρας. Με αυτό τον τρόπο λήγει η υπόθεση.

# ΕΡΩΤΗΣΕΙΣ ΚΑΤΑΝΟΗΣΕΙΣ

# 2η

Μέσα στο πλαίσιο του μυθιστορήματος παρουσιάζεται και η θέση της γυναίκας στην Αθηναϊκή κοινωνία. Οι γυναίκες ήταν στην αρχή εξαρτημένες από τον πατέρα τους και στη συνέχεια από το σύζυγό τους. Έτσι δεν είχαν πολλές ελευθερίες. Πιο συγκεκριμένα όπως φαίνεται και στο βιβλίο σε μεγάλο βαθμό, οι γυναίκες δεν μπορούσαν να διεκδικήσουν την περιουσία τους. Για να περάσει η περιουσία στα παιδιά τους έπρεπε να παντρευτούν τον κοντινότερο συγγενή. Ήταν τον περισσότερο καιρό κλεισμένες στο σπίτι όπου και εκεί είχαν διαφορετικά δωμάτια από τους άντρες (γυναικωνίτης). Ελάχιστες μόνο μπορούσαν να βγαίνουν από το σπίτι. Οι περισσότερες δεν δούλευαν, απλά επέβλεπαν τις δούλες στο σπίτι. Όσες αναγκάζονταν να δουλέψουν ήταν επειδή ήταν φτωχές. Εκτός όμως από την Αθηναϊκή κοινωνία παρουσιάζεται και η Σπαρτιατική. Στην Σπαρτιατική κοινωνία οι γυναίκες ήταν πιο ελεύθερες. Είχαν δικαίωμα στην περιουσία και γι’ αυτό το λόγο πολλές Σπαρτιάτισσες ήταν αρκετά εύπορες. Πιστευόταν ότι οι γυναίκες στη Σπάρτη επηρέαζαν τόσο πολύ τους άντρες όπου τελικά κατέληγαν να ελέγχουν αυτές την πολιτική ζωή στη Σπάρτη.

# 3η

Κύριο τόπο στον οποίο εξελίσσεται η πλοκή αποτελεί ο Πειραιάς, για τον οποίο μας δίνονται κάποιες πληροφορίες. Καταρχάς οι άνθρωποι εκεί ασχολούταν με το εμπόριο και γι’ αυτό υπήρχαν πολλά καταστήματα όπου πουλούσαν εμπορεύματα. Είχε δημιουργηθεί μία μεγάλη αγορά στον Πειραιά όπου κάθε μέρα υπήρχε μεγάλος συνωστισμός. Όλοι οι Αθηναίοι πήγαιναν εκεί για να προμηθευτούν τα απαραίτητα προϊόντα. Εκτός όμως από το εμπόριο είχαν δημιουργηθεί τράπεζες στις οποίες γίνονταν αλλαγές νομισμάτων και κανονίζονταν δάνεια. Σε πολλές περιπτώσεις Αθηναίοι ή και μέτοικοι αποφάσιζαν να συνεταιριστούν μεταξύ τους και να επενδύσουν σε διάφορες συναλλαγές προϊόντων. Έτσι συμπεράνουμε ότι οι δραστηριότητες του Πειραιά σχετίζονταν με την εμπορική και οικονομική ζωή της Αθήνας. Αυτό εξηγείται από το γεγονός ότι ο Πειραιάς είχε εξελιχθεί σε οικονομικό και εμπορικό κέντρο της Αθήνας, αλλά και ολόκληρης της Μεσογείου.

# 4η

Μέσα από το μυθιστόρημα αντλούμε πληροφορίες για το οικογενειακό δίκαιο στην Αρχαία Αθήνα. Καταρχάς όπως προανέφερα η γυναίκες ήταν εξαρτημένες από τον πατέρα και μετά από το σύζυγό τους. Επίσης πληροφορούμαστε ότι υπήρχε ειδικός νόμος όσον αφορά την περιουσία. Η περιουσία μοιραζόταν στους γιούς και δινόταν στις γυναίκες μία προίκα όταν παντρεύονταν. Αν δεν υπήρχε γιός έπρεπε, για να παραμείνει η περιουσία στην οικογένεια, να την διεκδικήσει ο κοντινότερος συγγενής και να παντρευτεί και την κόρη της οικογένειας. Τέλος οι Αθηναίοι πολίτες είχαν δικαίωμα στην υιοθέτηση παιδιών αλλά για νομιμοποιηθεί η υιοθεσία θα έπρεπε να την παρουσιάσουν στη Συνέλευση του Δήμου και στην φατρία τους.

# 5η

Στο μυθιστόρημα παρουσιάζεται ένα μέρος της δημόσιας ζωής των Αθηναίων η οποία χωρίζεται σε πολιτική και κοινωνική. Όσον αφορά την πολιτική ζωή οι Αθηναίοι καλούσαν Συνελεύσεις του Δήμου για να αποφασίσουν για τοπικά θέματα, αλλά και Εκκλησίες του Δήμου για θέματα που αφορούσαν όλη την Αθήνα. Από την άλλη πλευρά η κοινωνική ζωή των Αθηναίων αποτελούταν από συναντήσεις στην Αγορά και σε διάφορα καταστήματα στα οποία γίνονταν πολιτικές και όχι μόνο συζητήσεις. Επίσης πολλοί Αθηναίοι, κυρίως οι εύποροι πήγαιναν σε Σχολές, όπως αυτή του Πλάτωνα και παρακολουθούσαν ομιλίες, προβληματισμούς και έργα δασκάλων. Ένα άλλο μέρος της κοινωνικής ζωής ήταν οι παλαίστρες. Εκεί οι νέοι πήγαιναν για να γυμναστούν, αλλά τους δινόταν και η ευκαιρία να συνομιλήσουν με τους συνομήλικους τους. Επιπλέον κύριο κομμάτι της κοινωνικής ζωής αποτελούσαν το θέατρο και τα συμπόσια. Στο θέατρο οι Αθηναίοι είχαν την ευκαιρία να παρακολουθήσουν παραστάσεις και μέσω αυτού να παιδαγωγηθούν. Στα συμπόσια στις περισσότερες περιπτώσεις γίνονταν συζητήσεις για καθημερινά θέματα. Τέλος στους Αθηναίους άρεσαν πάρα πολύ οι δίκες, οι οποίες γίνονταν σχεδόν κάθε μέρα.