ΕΡΓΑΣΙΑ ΣΤΟ ΜΑΘΗΜΑ ΤΩΝ ΑΡΧΑΙΩΝ

ΒΙΒΛΙΟΠΑΡΟΥΣΙΑΣΗ

ΕΓΚΛΗΜΑ ΣΤΗΝ ΑΡΧΑΙΑ ΑΓΟΡΑ

ΑΠΟ ΤΗΝ CLAUDE MOSSÉ



1. ΠΕΡΙΛΗΨΗ

Η πρώτη σκηνή του προλόγου ανοίγει στην Αλεξάνδρεια με τους τρεις ηλικιωμένους άντρες, τον Πάνεση από την Αίγυπτο, τον εβραίο Ιωνάθαν και τον Αριστοκλή από την Αθήνα, να συζητούν και να συγκρίνουν τους πολιτισμούς τους. Με αφορμή αυτή τους την συζήτηση καθώς και την παράκληση του Αιγυπτίου, ο Αριστοκλής ξεκίνησε την διήγηση της δικής του ιστορίας.

Όλα είχαν ξεκινήσει τις ημέρες των Διονυσίων. Ο Αριστοκλής με τους φίλους του είχαν πάει στο θέατρο για να παρακολουθήσουν μια παράσταση που είχε χορηγήσει ο, διάσημος για την εποχή του, ρήτορας Δημοσθένης. Όταν ήταν η ώρα απονομής του βραβείου για τον καλύτερο χορηγό, ο Μειδίας, ένας αντίπαλος του Δημοσθένη, ξεσηκώθηκε και μετά από πολύλεπτο καυγά πήγε και χαστούκισε τον διάσημο ρήτορα. Αυτό το γεγονός προκάλεσε μεγάλες αντιδράσεις στην παρέα των νεαρών που μετά από την παράσταση μαζεύτηκαν στο χρυσοχοείο του Παμένη για να συζητήσουν. Όταν μπαίνει και ο Δημοσθένης στην σκηνή ο Αριστοκλής αρχίζει και αποστασιοποιείται αφού μετά από λίγη συζήτηση αποφασίζει να αποχωρήσει.

Την επομένη ο Αριστοκλής πηγαίνει προς το χρυσοχοείο για άλλη μια φορά και εκεί βρίσκει μέσα στο άδειο δωμάτιο το πτώμα του Νικόστρατου. Αυτό το συμβάν άλλαξε και όλη τη ζωή του. Μετά από μια μικρή συζήτηση με τον Παμμένη μεταφέρει το πτώμα στο σπίτι της ξαδέρφης του, η οποία ήταν αδερφή του Νικόστρατου και αρραβωνιαστικιά του. Όταν πια κατέθεσε την καταγγελία στους άρχοντες και έγινε δεκτή από τον Θεογένη, ο Αριστοκλής κίνησε πάλι προς το σπίτι του με μία σκέψη στο μυαλό. Έπρεπε να βρει μόνος του τον δολοφόνο αφού ήξερε πως δεν μπορούσε να βασιστεί μόνο στους άρχοντες. Την επόμενη μέρα έγινε η κηδεία.

Το πρωί ο Αριστοκλής πήγε στο κτήμα του. Εκεί βρήκε έναν δούλο του να μιλά με κάποιον άγνωστο και αποφάσισε να τους πλησιάσει. Όταν μίλησε στον άγνωστο κατάλαβε πως ήταν ο Φάνητας , ένας υπηρέτης του Νικόστρατου. Σύμφωνα με τον Φάνητα την τραγική εκείνη νύχτα ο Παμμένης είχε διώξει τους άντρες από το μαγαζί όταν είχαν φτάσει και μερικοί υποστηρικτές του Μειδία, οι οποίοι προκάλεσαν φασαρίες, και ο Νικόστρατος είχε προχωρήσει με μερικούς φίλους του προς το σπίτι της Φρύνης. Ο Φάνητας επίσης ανέφερε πως μαζί με τον Νικόστρατο ήταν ο Νικόδημος και ο Ευφήμιος, ένας άντρας με τον οποίο ο Νικόστατος παλαιότερα είχε έρθει στα χέρια στο σπίτι του Πάμφιλου μα είχαν συμφιλιωθεί μετά από λίγο καιρό. Λέγοντας αυτά, ο υπηρέτης έφυγε αφήνοντας τον Αριστοκλή πίσω με περισσότερα αναπάντητα ερωτήματα.

Έχοντας τους υπόπτους στο νου ο πρωταγωνιστής κίνησε έπειτα προς την παλαίστρα. Εκεί βρήκε τον Νικόδημο και τον ρώτησε τι είχε γίνει τελικά εκείνη την νύχτα. Σύμφωνα με το Νικόδημο εκείνη τη νύχτα αφού είχαν πάει στο σπίτι της Φρύνης είχαν βρει δυο άντρες πλούσιους με δύο κοπέλες από τις οποίες η μία ενδιέφερε τον Νικόστρατο. Αυτό οδήγησε στον τσακωμό του ξαδέλφου του Αριστοκλή με έναν από τους άντρες. Αρχικά ο Νικόστρατος μπόρεσε να πάρει την κοπέλα αλλά τελικά ο άντρας την ήθελε πίσω κάτι που ο Νικόστρατος δεν επέτρεψε. Τελικά ο Νικόστρατος στο τέλος της βραδιάς προχώρησε με τον Νικόδημο προς το σπίτι του. Η έλλειψη περισσότερων στοιχείων έκανε τον Αριστοκλή να πάει την επόμενη μέρα στο σπίτι του Πάμφιλου όπου και μαθαίνει για τον καυγά μεταξύ του ξαδέρφου του και του Ευφήμιου μα και για την σχέση του με έναν μέτοικο.

Ακολουθώντας την λίστα με τους υπόπτους του την επόμενη μέρα βρέθηκε στο σπίτι της Φρύνης. Εκεί μιλάει με τη Θεοδότη για εκείνη τη νύχτα και έπειτα με την Αμβρότονον, μια εταίρα που ο Νικόστρατος και ο φίλος του μοιράζονταν μα ένα βράδυ είχαν παρατήσει σε ένα άλλον άντρα. Έτσι ο Αριστοκλής πρόσθεσε και την Αμβρότονον στην λίστα ενόχων.

Με τον αδερφό του τον Δημήτριο, που μόλις είχε επιστρέψει από τα ταξίδια του, πήγαν στη συνέλευση όπου παρακολούθησαν το Δημοσθένη και πολλούς άλλους να μιλούν. Όταν τελείωσε, ο Αριστοκλής έπιασε τον Δημοσθένη για να τον ρωτήσει για εκείνη την μοιραία νύχτα μα ο ρήτορας αρνήθηκε να συκοφαντήσει κανέναν.

Την μέρα που ακολούθησε ο ήρωας πήγε να συναντήσει τον Διονυσόδωρο, έναν μέτοικο. Εκεί μίλησαν για την συμφωνία που είχαν κλείσει με τον Νικόστρατο και το άσχημο αποτέλεσμα της εφόσον τελικά ο Νικόστρατος δεν μπόρεσε να πάρει τα χρήματα που αναζητούσε. Στο σπίτι της Φρύνης μαθαίνει πως η Αμβρότονον είχε πουληθεί σε κάποιον άλλο. Έτσι λοιπόν αφού έμαθε που βρισκόταν η κοπέλα ο Αριστοκλής κίνησε για να την βρει. Όταν έφτασε στον σπίτι που του είχαν πει πως βρίσκεται και αφού κατάφερε να περάσει μέσα από την ηλικιωμένη που του άνοιξε και τον κύριο της άνοιξε το δωμάτιο της Αμβρότονον. Η εταίρα όμως ήταν απαγχονισμένη και όχι από δική της επιλογή. Ο Αριστοκλής, ξέροντας πως η ηλικιωμένη που του άνοιξε ήξερε τι είχε συμβεί, ξαναπήγε σε εκείνο το έρημο σπίτι μετά από δύο μέρες, βλέποντας όμως πως η γριά δεν θα του έλεγε κάτι προς το παρόν της έδωσε λίγο χρόνο να σκεφτεί και να αποφασίσει καθώς εκείνος πήγαινε προς τον πλοιοκτήτη που θα πήγαινε τον αδερφό του στη Μασσαλία. Στον δρόμο του προς τη γριά κατά το βράδυ καθώς περπατούσε κάποιος τον χτύπησε δυνατά στο κεφάλι. Αυτό είχε ως αποτέλεσμα να πέσει αναίσθητος. Όταν ξύπνησε ήταν κλεισμένος σε ένα μικρό δωμάτιο. Μετά από πολύ προσπάθεια μπόρεσε να αποδράσει και με τη βοήθεια ενός κυνηγού βρήκε τον δρόμο του για το σπίτι. Με την υποστήριξη τώρα και του αδερφού του κίνησαν μαζί για άλλη μια φορά προς το σπίτι της ηλικιωμένης ψάχνοντας για απαντήσεις. Εκεί όμως άλλη μια έκπληξη και απογοήτευση τους περίμενε. Η ηλικιωμένη ήταν δολοφονημένη.

Μετά από αυτό το βράδυ η σκηνή ανοίγει για άλλη μια φορά με ένα καινούργιο πρόσωπο, τον θείο. Ο θείος, όπως έμαθε από την μητέρα του ο Αριστοκλής, αφού είχε πεθάνει ο Νικόστρατος ήταν ο πλέον νόμιμος κηδεμόνας της ξαδέρφης του και σκόπευε να την παντρευτεί ο ίδιος με σκοπό να κάνει παιδιά και να αποκτήσει χρήματα. Αυτά τα νέα έφεραν ακόμα πιο πολλά προβλήματα στον πρωταγωνιστή αφού τώρα έπρεπε να βρει τον δολοφόνο μα και να σώσει τον αρραβώνα του. Αποφασίζει λοιπόν με τον αδερφό του να φτιάξουν ένα σχέδιο φυγής, στο οποίο με την δικαιολογία πως εκείνος με την Πλαγγόνα πήγαιναν σε έναν γάμο ενός συγγενή θα διέφευγαν στην Αίγινα και εκεί με χρήματα που θα είχε δανειστεί ο Αριστοκλής μα και με την φιλοξενία από έναν φίλο θα μπορούσαν να είναι μαζί. Βέβαια τα σχέδια άλλαξαν αφού δεν μπόρεσε να βρει κάποιον πρόθυμο να του δανείσει το ποσό που χρειαζόταν. Έτσι κατέφυγε στην υποθήκη ενός μέρος του κτήματός του. Στον γυρισμό του από την τράπεζα βρήκε έναν φίλο του να τον περιμένει στο σπίτι του επειδή ήθελε τη μαρτυρία του σε ένα θέμα κληρονομιάς που προέκυψε. Ο Αριστοκλής δέχτηκε και πήγε μαζί του. Εκεί από τον Κλεοφράδυ τυχαία άκουσε πως ο αδερφός της κοπέλας που ο αδερφός του είχε ερωτευτεί είχε υιοθετηθεί από τον θείο του. Μετά από νέα εμφάνιση στοιχείων για την σχέση του Νικοκλή με την οικογένειά του πολλά νέα ερωτήματα έχουν δημιουργηθεί. Πλέον οι προηγούμενοι ύποπτοι δεν ήταν ύποπτοι πια. Ο Αριστομένης πάει στον Παμμένη για να του μιλήσει. Από την συζήτηση μαζί του έμαθε καινούργια στοιχεία για τον Νικοκλή που τον οδηγούν στο να υποπτεύεται τον θείο του και τον Νικοκλή. Εντωμεταξύ ένας φίλος του πατέρα του έρχεται στην πόλη και θέλει ν κάνει συμπόσιο. Αυτό οδηγεί τον Αριστοκλή ξανά στο σπίτι της Φρύνης για άλλη μια συζήτηση με την Θεοδότη. Έπειτα παρευρίσκεται στο συμπόσιο.

Την επόμενη μέρα ο Ευφήμιος πήγε να τον δει και νέα στοιχεία βγαίνουν στο φως για την όχι και τόσο νόμιμη ζωή που έκανε ο ξάδερφός του. Μαθαίνοντας πως ο ξάδερφός του είχε σχέση με την γυναίκα του χρυσοχόου ο Αριστοκλής πηγαίνει στον Παμμένη για εξηγήσεις. Όταν επιστρέφει από το χρυσοχοείο βρίσκει την Θεοδότη να τον περιμένει και τα νέα που του λέει φέρνουν καινούργιες ανατροπές. Σύμφωνα με τη γυναίκα, η Μέλισσα ήταν εκείνη η παλλακίδα με την οποία ο Νικοκλής είχε κάνει ένα παιδί και ο Νικοκλής έψαχνε τρόπο με τον οποίο θα μπορούσε να αποκτήσει χρήματα για να την εξαγοράσει και να αναγνωρίσει το παιδί. Αυτά βέβαια δεν έγιναν αφού, όπως αναφέρει η Θεοδότη, ο Νικοκλής διέταξε να σκοτώσουν το παιδί. Το συμπέρασμα που βγήκε ήταν πως και η Αμβρότονον και η Μέλισσα ήξεραν τα σχέδια για την δολοφονία. Έτσι χωρίς να χάνει χρόνο ο Αριστοκλής πήγε στο σπίτι της Φρύνης όπου βρήκε την Μέλισσα και την πήρε πίσω στο σπίτι του. Εκεί την άφησε να του διηγηθεί τι είχε συμβεί και μετά από όλα κατάλαβε πως πράγματι ο Νικοκλής ήταν ο δολοφόνος. Έτσι σχεδίασε ο Αριστοκλής και ο αδερφός του ένα σχέδιο με το οποίο θα μπορούσαν να το αποδείξουν αυτό. Έτσι ο Δημήτριος οδήγησε τον Νικοκλή στο σπίτι τους αφού είχε κρυφά πει στον Φορμίων να έρθει και εκείνος για να είναι μάρτυρας. Έτσι όταν ο Νικοκλής ήρθε αντιμέτωπος με τις δύο κοπέλες όλη η αλήθεια ήρθε στο φως και ο Νικοκλής καταδικάστηκε. Τελικά και ο θείος από φόβο μη τον κατηγορήσει και εκείνον ο Αριστοκλής παραιτήθηκε από την απόκτηση της Πλαγγόνας ως γυναίκας του.

2.

Από αυτό το μυθιστόρημα αντλούμε πολλές πληροφορίες για τον ρόλο και την ζωή των γυναικών στην Αρχαία Ελλάδα. Οι γυναίκες εκείνη την εποχή αντιμετωπίζονταν σαν αντικείμενα, σαν περιουσιακά στοιχεία που ο μόνος τους σκοπός ήταν να παράγουν απογόνους και να κρατούν το σπίτι. Δεν μπορούσαν να βγαίνουν έξω ή να πηγαίνουν σε συμπόσια. Περνούσαν μερικές φορές τα χρόνο τους στον αργαλειό ενώ μερικές φορές οι νεότερες πήγαιναν και μέχρι την πηγή με την συνοδεία μιας δούλας. Ελάχιστες είναι οι εξαιρέσεις που αναφέρονται στο βιβλίο, δηλαδή που ο γάμος τους έγινε από αγάπη και μπορούσαν να είναι εκτός σπιτιού. Αυτές οι εξαιρέσεις είναι αρχικά οι εταίρες, που λόγω της εργασίας τους έχουν πιο πολλές ανέσεις και ανεξαρτησίες με αποτέλεσμα να μπορούν να παρευρίσκονται σε συμπόσια και σε γιορτές. Ακόμα μια εξαίρεση είναι οι φτωχές Αθηναίες που λόγω ένδειας έπρεπε να κάνουν δουλειές εκτός σπιτιού όπως αναφέρεται στην σελίδα 44. Έπειτα, στην αρχαιότητα οι γυναίκες δεν μπορούσαν να εργαστούν γιατί ήταν κάτι που το θεωρούσαν ανάρμοστο. Μόνο μερικές εξαιρέσεις υπήρχαν, όπως αυτή της μητέρας του Μενεσθέα, που λόγω πείνας αναγκάζονταν να δουλέψουν πουλώντας προϊόντα που έφτιαχναν οι ίδιες. Ακόμα, άλλο ένα στοιχείο που δείχνει την θέση της γυναίκας στην τότε κοινωνία είναι το γεγονός πως είχαν έναν κηδεμόνα. Δεν μπορούσαν να είναι ανεξάρτητες όπως οι άντρες, αφού στην αρχή της ζωής τους είναι εξαρτημένες από τον πατέρα τους και μετά όταν παντρεύονται από τον σύζυγό τους. Πάνω σε αυτό θα πρέπει να αναφέρουμε πως τον γαμπρό τον επιλέγει ο πατέρας με βάση τα δικά του γούστα και συμφέροντα και πολλές φορές μπορεί να είναι ακόμα και ένας συγγενής ο γαμπρός. Αυτό γινόταν για να μείνε η περιουσία στα πλαίσια της οικογένειας και για να πετύχουν κάτι τέτοιο χρησιμοποιούσαν τις γυναίκες ως μέσο αφού δεν ήταν λίγες οι φορές που η γυναίκα ήταν αναγκασμένη να παντρευτεί κάποιον πάρα πολύ μεγαλύτερό της. Τέλος, κάτι που επίσης μπορούμε να συμπεράνουμε από το βιβλίο είναι πως η γυναίκα δεν μετρούσε όσο και ο άντρας. Βλέπουμε πως μια γυναίκα δεν μπορούσε να καταθέσει ως μάρτυρας σε μια δίκη και στην περίπτωση της Αμβρότονον, μιας πόρνης που απαγχονίστηκε, κανείς δεν ενδιαφέρθηκε να ψάξει τον δολοφόνο ή να το καταγγείλει στους άρχοντες αφού δεν θεωρήθηκε κάτι σπουδαίο.

3.

Στην Αρχαία Αθήνα, σύμφωνα με το βιβλίο, υπήρχε μια ποικιλία επαγγελμάτων. Η μία κατηγορία επαγγελμάτων είναι εκείνη που έχει σχέση με τη θάλασσα αφού όπως ξέρουμε η Αθήνα ήταν κοντά στο λιμάνι του Πειραιά και μπορούσε με αυτόν τον τρόπο να αναπτύξει πολλά επαγγέλματα που είχαν σχέση με αυτό το περιβάλλον. Σε αυτήν την κατηγορία κατατάσσονται οι ψαράδες, που έπιαναν ψάρια και τα πουλούσαν στην Αγορά, οι καπετάνιοι, που ήταν οι οδηγοί των καραβιών που έφευγαν από το λιμάνι για να πάνε, για παράδειγμα, όπως αναφέρει και το βιβλίο, στην Αίγινα, οι έμποροι, που με καράβια μετέφεραν τα εμπορεύματά τους από πόλη σε πόλη και από νησί σε νησί. Η δεύτερη κατηγορία επαγγελμάτων είναι τα χειρονακτικά που έχουν σχέση με τα ενδύματα και γενικότερα με τα αντικείμενα που χρησιμοποιούνταν τότε. Σε αυτήν την κατηγορία υπάγονται οι τεχνίτες, οι ξυλουργοί, οι υποδηματοποιοί, , οι χρυσοχόοι. Όλοι αυτοί κατασκεύαζαν τα προϊόντα τους και τα πουλούσαν στους δρόμους της Αρχαίας Αγοράς άλλοτε πλουτίζοντας και άλλοτε ζώντας μια αξιοπρεπής ζωή. Η επόμενη κατηγορία είναι τα επαγγέλματα που έχουν ως βάση τους την τέχνη, κάτι που εκείνη την εποχή άκμαζε στην Αρχαία Ελλάδα. Μουσικοί έπαιζαν τα όργανά τους σε γιορτές και συμπόσια, ακροβάτες εντυπωσίαζαν τους καλεσμένους με τα κόλπα τους, ηθοποιοί διαδραμάτιζαν έργα του Αριστοφάνη και άλλων κωμωδών και τραγικών συγγραφέων, γλύπτες απαθανάτιζαν κάθε χαρακτηριστικό του ανθρώπινου όντος και τέλος φιλόσοφοι έβγαζαν λόγους προβληματίζοντας τον κόσμο με τις καινούργιες τους ιδέες και ερωτήματα. Αυτά τα επαγγέλματα μπόρεσαν να ακμάσουν εκείνη την εποχή γιατί εκτός από την οικονομική άνθιση που υπήρχε, επικρατούσε ένα είδος δημοκρατίας στο οποίο μπορούσαν να εκφραστούν οι άνθρωποι. Αυτός είναι και ο λόγος ύπαρξης και της επόμενης κατηγορίας. Αυτή η κατηγορία είναι αυτή με τα επαγγέλματα που είχαν με βάση τους την πολιτική και το δίκαιο. Αυτά είναι οι πολιτικοί, που με επιχειρήματα προσπαθούσαν να κάνουν τους πολίτες να τους ψηφίσουν για να διοικήσουν την πόλη, οι ρήτορες, που με την ορθότητα του λόγου περνούσαν τις πολιτικές τους ιδέες στους πολίτες κατευθύνοντάς τους, οι δικαστές, οι οποίοι καταδίκαζαν τις αδικίες και έκαναν την δικαιοσύνη να επικρατήσει. Επίσης ήταν ο Βασιλιάς, ένας άρχοντας που είχε την αρμοδιότητα για τις ανθρωποκτονίες, και οι δήμαρχοι, εκείνοι που έλεγχαν έναν δήμο. Στο οικογενειακό δίκαιο βασίζονταν και μερικά επαγγέλματα όπως ο οικονόμος, οι επιστάτες των κτημάτων, οι χωρικοί που μάζευαν τα προϊόντα από τα κτήματα της οικογένειας. Τα τρία τελευταία επαγγέλματα που δεν ανήκουν σε καμία κατηγορία είναι οι στρατιώτες, οι προξενητές και οι τραπεζίτες. Εκείνη την εποχή οι εδαφικές κατακτήσεις ήταν ένα σύνηθες φαινόμενο και γι’ αυτό το επάγγελμα του στρατιωτικού ή του πληρώματος ενός στόλου ήταν κάτι πολύ σημαντικό για μια πόλη. Από την άλλη οι προξενητές, λόγω της υψηλής επικράτησης της πορνείας στην Αρχαία Ελλάδα, είχαν και εκείνοι αναπτύξει αυτό το επάγγελμα. Οι τραπεζίτες από την άλλη είχαν αναπτυχτεί κυρίως λόγω του εμπορίου αφού μέσω αυτού μπορούσαν να πλουτίσουν.

4.

Το οικογενειακό δίκαιο εκείνη την εποχή δεν ήταν πάντα ξεκάθαρο, μα μπορούσε να περιέχει σκοτεινές υποθέσεις και διάφορες πολυπλοκότητες. Αρχηγός της οικογένειας ήταν ο πατέρας, ο οποίος έπρεπε να συντηρεί όλη την υπόλοιπη οικογένεια μα και να εξασφαλίσει την προίκα της κόρης, αν είχε. Αν ο πατέρας πέθαινε τότε την αρχηγία την έπαιρνε ο πρωτότοκος γιός , ή στην περίπτωση που δεν υπήρχε, ο κοντινότερος άντρας συγγενής. Πολλές φορές αυτό γινόταν και μέσα από τον γάμο, δηλαδή όταν πέθαινε ο πατέρας πολλές φορές έδινε την γυναίκα του στον ανιψιό του, στον αδερφό του ή σε κάποιον άλλο συγγενή. Η περιουσία περνούσε κατευθείαν στον γιο και αν υπήρχε μόνο κόρη τότε στα μελλοντικά παιδιά της. Επιπρόσθετα, ο γαμπρός που θα παντρευόταν η κόρη δεν αποφασιζόταν από την ίδια. Ο γαμπρός έπρεπε να πείσει τον πατέρα της κοπέλας και ο πατέρας θα έπαιρνε την απόφαση με βάση τα συμφέροντα και τις προτιμήσεις του. Τις περισσότερες φορές βέβαια προτιμούταν να μένει η περιουσία στα πλαίσια της οικογένειας και γι’ αυτό πολλές φορές παντρεύονταν συγγενείς μεταξύ τους. Κάτι που είχε επίσης έντονη εμφάνιση στο οικογενειακό δίκαιο εκείνη την εποχή ήταν και το ζήτημα τιμής. Παλαιότερα η εικόνα και το όνομα που θα είχε μια οικογένεια στον κόσμο ήταν πολύ σημαντικό και αυτός ήταν και ο λόγος που πολλές φορές ξεσπούσαν σκάνδαλα και γίνονταν δολοφονίες καθώς για να υπερασπιστούν την τιμή τους οι Αθηναίοι έφτανα και στα άκρα. Ένα ακόμα στοιχείο που αντλούμε για την οικογένεια είναι οι υιοθεσίες. Όταν ένας πατέρας έχανε τον γιο του ή δεν απέκτησε ποτέ, άσχετα με το αν ήταν παντρεμένος ή όχι, μπορούσε να πάρει υπό την προστασία του έναν νέο, ο οποίος και βέβαια θα πήγαινε οικιοθελώς, Υιοθετώντας τον και κάνοντάς τον νόμιμα γιό του. σε αυτήν την περίπτωση η περιουσία και πάλι πηγαίνει σε αυτόν τον γιό παρόλο που δεν είναι βιολογικός.

5.

Οι Αθηναίοι εκείνη την εποχή είχαν μια πλούσια κοινωνική ζωή. Πολλοί από αυτούς περνούσαν τις ώρες τους σε φιλοσοφικές συζητήσεις συζητώντας τις απόψεις και τις ιδέες τους χωρίς απαραίτητα να είναι στενοί φίλοι μεταξύ τους δείχνοντας με αυτόν τον τρόπο ένα είδος κοινωνικότητας. Τα πολιτικά θέματα αναλύονταν λεπτομερώς σε τέτοιες περιπτώσεις. Τα κύρια μέρη που σύχναζαν ήταν, σύμφωνα με το βιβλίο, το χρυσοχοείο, όπου οι νεαροί έπειτα από κάποιο γεγονός θα μαζεύονταν και θα σχολίαζαν για το τι είχε συμβεί, η παλαίστρα, όπου οι νέοι γυμνάζονταν και συζητούσαν άλλοτε για πολιτικά θέματα, άλλοτε για προσωπικά θέματα αποφεύγοντας έτσι τις φιλοσοφικές συζητήσεις. Επίσης πολλοί ήταν αυτοί που μαζεύονταν στην ψαραγορά μα και στο κατάστημα του Δάμωνα για να συζητούσαν. Εκτός από όλα αυτά βέβαια γίνονταν και πολλά συμπόσια στα οποία οι Αθηναίοι μπορούσαν να διασκεδάσουν πίνοντας και συζητώντας για ποικίλα θέματα που αποφάσιζαν όλοι μαζί. Ένα μέρος του πληθυσμού των Αθηναίων αντρών συχνά επέλεγαν το σπίτι της Φρύνης για να πάνε. Μέσα από τέτοιες δραστηριότητες τα περισσότερα νέα μπορούσαν να διαδοθούν μέσα σε διάστημα μερικών ωρών με αποτέλεσμα να ξέρουν όλοι για κάτι που συνέβη μόνο από έναν μικρό διάλογο. Επίσης πολλές γιορτές λάμβαναν τόπο στην Αθήνα και οι πολίτες μπορούσαν να πάνε για να γιορτάσουν με τους συμπολίτες τους, να γνωρίσουν καινούργιο κόσμο και να δοξάσουν τον θεό τους. Το πιο σημαντικό από όλα όμως ήταν η εκκλησία του Δήμου, ένα γεγονός που κρατούσε για μια ολόκληρη μέρα και όπου λύνονταν διάφορα προβλήματα. Εκεί οι πολίτες έλεγαν τις απόψεις τους πάνω σε πολιτικά θέματα μα και έλυναν μεταξύ τους διαφορές, όπως για παράδειγμα ο έλεγχος των μητρώων που αναφέρθηκε και στο βιβλίο. Πέρα από όλα αυτά βέβαια υπήρχαν και οι γάμοι και τα γλέντια καλωσορίσματος όπου συγγενείς, φίλοι και γνωστοί συναντιόντουσαν ξανά για να χαρούν και να γιορτάσουν μαζί.

Μπάτζιου Δήμητρα

Τάξη: Α Λυκείου  
Τμήμα: 3ο