*ΠΡΟΤΥΠΟ ΓΕΝΙΚΟ ΛΥΚΕΙΟ ΒΑΡΒΑΚΕΙΟΥ ΣΧΟΛΗΣ*

ΕΡΓΑΣΙΑ ΣΤΟ ΜΑΘΗΜΑ ΤΗΣ ΑΡΧΑΙΑΣ ΕΛΛΗΝΙΚΗΣ ΓΛΩΣΣΑΣ

ΤΗΣ ΓΕΩΡΓΙΑΣ ΚΩΣΤΟΠΟΥΛΟΥ

ΤΜΗΜΑ: Α΄3

* ΚΕΙΜΕΝΟ ΕΠΕΞΕΡΓΑΣΙΑΣ:

**«ΕΓΚΛΗΜΑ ΣΤΗΝ ΑΡΧΑΙΑ ΑΓΟΡΑ»**

ΤΗΣCLAUDEMOSSE

ΕΚΔΟΣΕΙΣ ΘΕΜΕΛΙΟ, η΄ έκδοση

* ΥΠΕΥΘΥΝΟΣ ΚΑΘΗΓΗΤΗΣ: κ. ΑΛΕΦΑΝΤΟΣ
* ΣΧΟΛΙΚΟ ΕΤΟΣ :2016-2017

**ΕΡΩΤΗΣΕΙΣ:**

1. **Να γίνει παρουσίαση του βιβλίου / σύνοψη της ιστορίας.**

Το μυθιστόρημα «Έγκλημα στην αρχαία αγορά», εκδόσεις Θεμέλιο (ή έκδοση) έχει συγγράψει η διακεκριμένη ιστορικός ClaudeMosse, καθηγήτρια στο έβδομο Πανεπιστήμιο του Παρισίου. Η Mosseειδικεύεται στην αρχαία ελληνική ιστορία και πιο συγκεκριμένα στον 4ο π.Χ. αιώνα, εποχή κατά την οποία εκτυλίσσεται η πλοκή του βιβλίου. Η αφήγηση της ιστορίας μπορεί να διακριθεί σε δύο άξονες: το χρονικό παρόν του έργου, στα τέλη του τέταρτου π.Χ. αιώνα και τον χρόνο που εξιστορεί ο πρωταγωνιστής τα γεγονότα, στα μέσα του τέταρτου αιώνα. Η υπόθεση του μυθιστορήματος ξεκινά στην Αθήνα το 349 π.Χ. την τρίτη μέρα των Μεγάλων Διονυσίων, όπου μπροστά στο κατάμεστο από κόσμο θέατρο ο εύπορος Μειδίας χαστουκίζει τον διάσημο ρήτορα Δημοσθένη, ο οποίος στρέφεταικατά του Μακεδόνα βασιλιά Φιλίππου. Το ίδιο κιόλας βράδυ το γεγονός αυτό αποτελεί το κύριο και καυστικό θέμα, το οποίο συζητούν ενδελεχώς οι Αθηναίοι στα καταστήματα της Αγοράς και στο αργυροχρυσοχοείο του Παμμένη. Ο Παμμένηςείχε αναλάβει την κατασκευή των στεφανιών για τους νικητές των δραματικών αγώνων. Την επόμενη μέρα στο συγκεκριμένο χώρο γίνεται η ανακάλυψη ενός πτώματος από τον ξάδερφο του θύματος, τον Αριστοκλή. Ο νεκρός είναι ένας νεαρός ονόματιΝικόστρατος, θερμός υποστηριχτής του Δημοσθένη, ο οποίος μόλις την προηγούμενη νύχτα είχε εκφράσει έντονα την αποδοκιμασία του για τον πλούσιο Μειδία. Σε αντίθεση με τον εκρηκτικό χαρακτήρα του ξαδέρφου του ο Αριστοκλής είναι ένας φιλήσυχος και φιλομαθής γαιοκτήμονας, ο οποίος συνηθίζει να αρκείται στην παρακολούθηση πολιτικών, κυρίως, συζητήσεων,ενώ ταυτόχρονα χάνεται στις σκέψεις και τους προβληματισμούς του. Η ιστορία του μυθιστορήματος αναπτύσσεται γύρω από τις προσπάθειες του Αριστοκλή να εξιχνιάσει την δολοφονία του ξαδέρφου του. Όταν ανακαλύπτει το πρωί της επόμενης μέρας των Μεγάλων Διονυσίων το σώμα του Νικόστρατου να κείται νεκρό πίσω από την πόρτα στο κατάστημα του Παμμένη, αμέσως,συνειδητοποιεί ότι ο πρόωρος θάνατος του ξαδέρφου του δεν οφείλεται σε φυσικά αίτια. Έτσι, ξεκινάει μια έρευνα με σκοπό να ανακαλύψει τον δολοφόνο του συγγενή του. Αρχικά, δημιουργεί μια λίστα με ονόματα υπόπτων, με τους οποίους επιδιώκει να συναντηθεί προκειμένου να διαπιστώσει,αν είναι ικανοί να διαπράξουν έγκλημα. Με την εξέλιξη των γεγονότων,ωστόσο, φθάνει στο σημείο ναδιαγράψει όλα τα ονόματα από την λίστα των υπόπτων μιας και οι απαντήσεις τους στις ερωτήσεις του Αριστοκλή σχετικά με το θάνατο του ξαδέρφου του,τον πείθουν, τελικά,ότι είναι υπεράνω υποψίας. Κάποια στιγμή, ενώ βρέθηκε στον Πειραιά,όπου συχνά κατέφευγε εκεί για να συλλέξει πληροφορίες για τα πρόσωπα που πιθανόν να σχετίζονται με τον Νικόστρατο, η εταίρα Αβρότονον, πρόσωπο το οποίο πρόσφατα είχε διαγράψει από τη λίστα των υπόπτων, ανακαλύπτει ότι έχει στραγγαλιστεί σε ένα χαμόσπιτο, όπου ασκούσε το επάγγελμά της. Αμέσως, το καχύποπτο μυαλό του πρωταγωνιστή συνδέει τη δολοφονία της με αυτή του συγγενή του. Ενώ στη συνέχεια η αποτυχημένη απόπειρα δολοφονίας του ίδιου και ο θάνατος της γριάς σπιτονοικοκυράς της Αβροτόνου επιβεβαιώνουν τις υποψίες του. Παρόλα αυτά άλλο ένα γεγονός ταράσσει την ήδη ταλαιπωρημένη του ζωή. Ο θείος του, ο Διόγνητος, ο τρίτος αδελφός του πατέρα του, άπληστος και ανακατεμένος σε αμφιβόλου ηθικής υποθέσεις διεκδικεί την περιουσία που πρόκειται να κληρονομήσει ο Αριστοκλής από τον θείο του και πατέρα του Νικόστρατου. Μαζί,όμως, με την περιουσία υποχρεούται βάσει του αθηναϊκού νόμου να παντρευτεί την ανιψιά του, η οποία είναι αρραβωνιασμένη με τον Αριστοκλή. Μετά τον αιφνίδιο θάνατο του Νικόστρατου και εφόσον ο πατέρας του νεκρού είχε ήδη,πεθάνει, η περιουσία περνάει στα χέρια του πρωταγωνιστή,καθώς ο κοντινότερος συγγενής του Νικόστρατου, ο Διόγνητος, λείπει στον Πόντο. Με την επιστροφή του,όμως, όλα αλλάζουν και η αγαπημένη του ήρωα θα αναγκαζόταν να παντρευτεί το θείο της. Το γεγονός αυτό πικραίνει πολύ τον πρωταγωνιστή και έτσι, αποφασίζει να αποτρέψει τα σχέδια του Διόγνητου. Εγκαταλείπει προσωρινά την έρευνά του και κάνει σχέδια με τον αδελφό του, ώστε να φύγουν αυτός και η αγαπημένη του για την Αίγινα, έως ότου κριθεί απαραίτητο. Ενώ το ταξίδι είχε προγραμματιστεί να γίνει σε δέκα ημέρες, μια σειρά από ανακαλύψεις σχετικές με τον θείο του και τον πρόσφατα υιοθετημένο γιό του, Νικοκλή,δίνουν ένα τέλος στην περιπέτεια του Αριστοκλή.Μετά από την καθοριστική μαρτυρία μίας εταίρας, που ήταν συνένοχος στο έγκλημα, στο πρόσωπο του αδίστακτου Νικοκλή αποκαλύπτεται ο δολοφόνος, οποίος, τελικά, ομολογεί τις πράξεις του. Όλα μπαίνουν σε μία τάξη και ο θείος του ήρωα μολονότι δεν είχε εμπλακεί στο έγκλημα του υιοθετημένου γιου του, φοβούμενος μήπως ενδεχομένωςυποστεί τις συνέπειες του νόμου,αποστασιοποιείταιαπό τηδιεκδίκηση της ανηψιάς. Στο τέλος του βιβλίου ο Αριστοκλής παντρεύεται την αγαπημένη του ξαδέρφη και αποκτούν δύο διαφορετικού φύλου παιδιά. ΟΝικοκλής καταδικάζεται σε θάνατο και ο θείος του Διόγνητος, αφού ξοδεύει όλη την περιουσία του Νικόστρατου, πεθαίνει μακριά από την πατρίδα του.

1. **Ποια στοιχεία για τη ζωή των γυναικών στην Αρχαία Ελλάδα αντλούμε από το μυθιστόρημα**

Οι γυναίκες και ιδιαίτερα οι κόρες στερούνταν πολλών ελευθεριών. Ήταν εξαρτημένες αρχικά από τον πατέρα τους και μετά τον γάμο τους από τον σύζυγό τους. Υπήρχε, μάλιστα, η πεποίθηση ότι ο γάμος με μία γυναίκα γινόταν κυρίως για την απόκτηση γιών και νόμιμων απογόνων. Ωστόσο,στο κείμενο προβάλλεται ο θεσμός του γάμου, όχι μόνο για την απόκτηση απογόνων, αλλά και ως επιστέγασμα της ήρεμης συμβίωσης και της αμοιβαίας αγάπης μεταξύ των συζύγων. Για παράδειγμα, ο πρωταγωνιστής είναι ερωτευμένος με την ξαδέρφη του και επιθυμεί μια όμορφη ζωή πλάι της. Γενικά, όμως, οι γυναίκες θεωρούνταν κατά πολύ υποδεέστερες από τους άνδρες. Έβγαιναν ελάχιστα έξω από το σπίτι τους, εκτός από τις φτωχές γυναίκες που ήταν αναγκασμένες να εργάζονται εκτός σπιτιού. Επιπλέον, η μαρτυρία των γυναικών δεν λαμβανόταν υπόψιν στα δικαστήρια. Παρόλα αυτά, οι εταίρες απολάμβαναν μια μεγαλύτερη ανεξαρτησία από τις άλλες γυναίκες. Ακόμα,όμως, και μεταξύ αυτών ελευθερία είχαν οι όμορφες εταίρες και αυτές που δεν εξαρτιόνταν από κανέναν, αλλά είχαν δικά τους σπίτια, στα οποία εργάζονταν. Τέλος, στα συμπόσια ποτέ δεν συμμετείχαν αξιοπρεπείς γυναίκες και μόνο η παρουσία τους σε αυτά φανέρωνε το χαμηλό επίπεδο ζωής τους.

1. **Ποιες οι οικονομικές δραστηριότητες των Αθηναίων στον Πειραιά; Τι φύσεως κυρίως ήταν; Υπάρχει εξήγηση κατά την γνώμη σας;**

Ο Πειραιάς την εποχή που εξελίσσεται η αφήγηση της ιστορίας παραμένει ένα από τα κυριότερα εμπορικά κέντρα της Μεσογείου παρά τη σοβαρότατη κρίση που προκάλεσε ο Πελοποννησιακός πόλεμος στον θεσμό της πόλης-κράτους. Αναμενόμενο, λοιπόν, είναι οι κυριότερες οικονομικές δραστηριότητες των Αθηναίων στο λιμάνι του Πειραιά να αφορούν το εμπόριο και τη ναυτιλία. Οι κάτοικοι, επομένως, που ζούσαν στην περιοχή της Αττικής μεγάλωσαν δίπλα στη θάλασσα και επωφελούμενοι από αυτή επιδόθηκαν σε σχετικές ασχολίες. Με αυτό τον τρόπο έγιναν πολύ καλοί ναυπηγοί και ναυτικοί, άλλοι ασχολήθηκαν με την αλιεία και άλλοι ανέπτυξαν το εμπόριο. Την εποχή στην οποία αναφέρεται το κείμενο εμπορικές συναλλαγές γίνονταν κυρίως με τις περιοχές του Πόντου, της Σικελίας και την Αίγυπτο. Εισήγαγαν πρώτες ύλες, κυρίως σιτάρι και εξήγαγαν οίνο, μέταλλα, λάδι. Επιπλέον, στο λιμάνι του Πειραιά είχαν μεταναστεύσει πολλοί πλούσιοι μέτοικοι, οι οποίοι θέλησαν να επωφεληθούν από την ανάπτυξη της Αθήνας και την εμπορική σημασία του λιμανιού. Αρκετοί από αυτούς δημιούργησαν στον Πειραιά τις δικές τους τράπεζες και ξεκίνησαν οικονομικές συναλλαγές με τους Αθηναίους, οι οποίοι βλέποντας το εμπόριο να ακμάζει θέλησαν να επενδύσουν σε αυτό. Κατά συνέπεια, ο τραπεζικός τομέας γνώρισε και αυτός ανάπτυξη στον κοσμοπολίτικο Πειραιά. Όμως, το περίφημο λιμάνι ήταν και κέντρο ακολασίας της Αθήνας, όπου διάφορες εταίρες ασκούσαν το επάγγελμά τους είτε δουλεύοντας ατομικά στον δικό τους χώρο είτε εργάζονταν σε σπίτια, όπως γνωστό ήταν το σπίτι της Φρύνης.

1. **Ποια στοιχεία για το οικογενειακό δίκαιο αντλούμε από το μυθιστόρημα;**

Από το μυθιστόρημα μπορούμε να λάβουμε πληροφορίες για δύο βασικούς νόμους που αφορούν το οικογενειακό δίκαιο:

* Υπήρχε ο αθηναϊκός νόμος σύμφωνα με τον οποίο στην περίπτωση που πεθάνει ο πατέρας ή ο μεγαλύτερος άντρας της οικογένειας την περιουσία δεν μπορούσε να κληρονομήσει η κόρη. Επέτρεπε,όμως, να την μεταβιβάσει στα παιδία της με τον όρο να παντρευτεί τον πλησιέστερο συγγενή της από την οικογένεια του πατέρα της. Επομένως, σε αυτή την περίπτωση η κόρη γίνεται επίκληρος της περιουσίας. Από την άλλη πλευρά, για να διεκδικήσει κάποιος την κληρονομιά πέρα από την άμεση συγγένεια που έπρεπε να έχει με την επίκληρο, υποχρεούταν και να την παντρευτεί. Ο νόμος αυτός αποσκοπούσε στη διατήρηση της πατρογονικής περιουσίας στους κόλπους της ίδιας οικογένειας. Επίσης, γίνεται η διευκρίνηση ότι στην περίπτωση των φτωχών επικλήρων, ο νόμος επέτρεπε στους δικαιούχους να παραιτηθούν από τη διεκδίκηση της κληρονομιάς. Ωστόσο, ορισμένες φορές γινόταν παράκαμψη του νόμου με την αμοιβαία συμφωνία αυτών που διεκδικούσαν την κληρονομιά.
* Ο δεύτερος νόμος αφορούσε τη διαδικασία της υιοθεσίας. Υπήρχαν δύο είδη υιοθεσίας. Το πρώτο και πιο διαδεδομένο ήταν η υιοθεσία βάσει συμβάσεως των δύο πλευρών, δηλαδή αυτού που ήθελε να κάνει την υιοθεσία και του προσώπου που θα υιοθετούνταν, ενώ το δεύτερο ήταν η υιοθεσία μετά θάνατον βάσει διαθήκης αυτού που υιοθετεί. Η πρώτη μορφή,που ήταν και η απλούστερη, για να ισχύει, αρκούσε εκείνος που υιοθετούσε να μην είχε νόμιμο γιό και ο υιοθετημένος να ήταν Αθηναίος πολίτης. Η άλλη μορφή, που ήταν και πιο περίπλοκη, προκειμένου να ισχύει έπρεπε ο πατέρας να παρουσιάσει τον υιοθετημένο γιό του στην φατρία και τον δήμο. Η δυσκολία που προέκυπτεαφορούσε στο γεγονός ότι η φατρία και ο δήμος συγκαλούντανσε ορισμένες περιπτώσεις, θρησκευτικές και πολιτικές. Ακόμα, σε αυτό το είδος υπήρχε η περίπτωση αμφισβήτησης από τους νόμιμους κληρονόμους των αδερφών, των ξαδέρφων, των ανηψιών, εάν κατά τη σύνταξη της διαθήκης αυτός, που την έκανε, στερούνταν διανόησης ή βρισκόταν υπό την επιρροή γυναικός.

1. **Ποια στοιχεία για τη δημόσια ζωή των Αθηναίων αντλούμε από το μυθιστόρημα;**

Η δημόσια ζωή των Αθηναίων ήταν πολύπτυχη και μπορεί να διακριθεί στις ακόλουθες κατηγορίες:

* Αρχικά η πολιτική ζωή των Αθηναίων ήταν ενεργή. Συμμετείχαν στις συνελεύσεις που συγκαλούσε η εκκλησία του δήμου για να αποφασίσει για τη σύναψη ειρήνης ή την κήρυξη πολέμου. Για παράδειγμα,στο βιβλίο η εκκλησία του δήμου που συγκλήθηκε στο τέλος του μήνα έπρεπε να αποφασίσει αν θα έπραττε ειρήνη με τον Μακεδόνα βασιλιά Φίλιππο ή θα προχωρούσε στην σύνταξη στρατού για πόλεμο. Επιπροσθέτως, πολλές φορές συγκαλούνταν συνελεύσεις των δήμων, οι οποίοι ήταν στο σύνολό τους περισσότεροι από εκατό, για την κατάρτιση του καταλόγου των κληρωτών βουλευτών, τη διευθέτηση των ζητημάτων που αφορούσαν την οργάνωση των θρησκευτικών εορτασμών και τη συντήρηση των ιερών βωμών. Σε κάθε περίπτωση ήταν σημαντικό οι πολίτες να συμμετέχουν στη λήψη των αποφάσεων. Για αυτό σύμφωνα με το κείμενο, όταν οι Αθηναίοι απογοητευμένοι από τις πολιτικές εξελίξεις μετά τον Πελοποννησιακό πόλεμο απέφευγαν να πάνε στις συνελεύσεις, αποφασίστηκε για τη συμμετοχή τους σε αυτές οι πολίτες να παίρνουν ένα χρηματικό ποσό, τα θεωρικά.
* Ακόμα, οι χώροι που σύχναζαν οι Αθηναίοι για να συζητήσουν, να ψυχαγωγηθούν, να κοινωνικοποιηθούν και να ασκηθούν ήταν το γυμνάσιο ή παλαίστρα, οι φιλοσοφικές σχολές, τα καταστήματα γύρω στην Αγορά, στα θέατρα και στα συμπόσια. Στις παλαίστρες οι νέοιασκούσαν το σώμα τους και συναναστρέφονταν μεταξύ τους αναπτύσσοντας φιλίες. Στις φιλοσοφικές σχολές,όπως στην περίφημη Ακαδημία του Πλάτωνα, συγκεντρώνονταν οι μαθητές των μεγάλων φιλοσόφων και συνδιαλέγονταν μαζί τους για τα θέματα της πολιτικής, της ζωής, του θανάτου, των νόμων και για άλλα υπαρξιακά ζητήματα.Σε διάφορα καταστήματα γύρω στην Αγορά συγκεντρώνονταν οι Αθηναίοι και επιδίδονταν σε πολιτικές συζητήσεις. Πολυσύχναστα τέτοιακαταστήματαήταν του Δάμωνα καιτο αργυροχρυσοχοείο του Παμμένη. Τα θέατρα ήταν χώρος παιδείας και ιδιαίτερα ευχάριστα για τους Αθηναίους. Ιδίως κατά την τελευταία μέρα των Μεγάλων Διονυσίων πλήθος κόσμου συνωστιζόταν στο θέατρο για την παρακολούθηση των δραματικών αγώνων. Τέλος, στα συμπόσια που τελούνταν στα σπίτια εύπορων πολιτών, οι Αθηναίοι συναθροίζονταν για να πιούν, να γευτούν εδέσματα, να παίξουν τους πεσσούς, να παρακολουθήσουν θεάματα, να απολαύσουν τη συντροφιά γυναικών και να συνδιαλλεχτούν.