**ΕΓΚΛΗΜΑ ΣΤΗΝ ΑΡΧΑΙΑ ΑΓΟΡΑ**

ΙΩΑΝΝΑ ΛΑΜΠΡΟΠΟΥΛΟΥ Α3

ΕΡΓΑΣΙΑ ΣΤΑ ΑΡΧΑΙΑ

27/12/2016

ΕΡΩΤΗΣΗ 1: ΠΑΡΟΥΣΙΑΣΗ ΤΟΥ ΒΙΒΛΙΟΥ/ ΣΥΝΟΨΗ ΤΗΣ ΙΣΤΟΡΙΑΣ

Η ιστορία που παρουσιάζει ο Αριστοκλής διαδραματίζεται στην Αρχαία Αθήνα. Πιο συγκεκριμένα η ιστορία ξεκινά την τελευταία μέρα των Διονυσίων όταν ξαφνικά ο Μειδίας χαστουκίζει ενώπιων των θεατών τον “αντίπαλο” του Δημοσθένη. Το γεγονός αυτό γίνεται θέμα συζήτησης στο μαγαζί του Παμμένη το ίδιο βράδυ. Ο Νικόστρατος ήταν ένας από αυτούς που εξέφρασαν ανοιχτά την άποψη τους, ο ίδιος υποστήριζε τον Δημοσθένη και ήρθε σε αντίθεση με κάποιους υποστηρικτές του Μειδία.

Το επόμενο κιόλας πρωινό ο ξάδελφος του Νικόστρατου, Αριστοκλής, τον βρίσκει δολοφονημένο μέσα στο μαγαζί του Παμμένη. Την ίδια στιγμή ξεκινά ενας Γολγοθάς για τον Αριστοκλή ο όποιος έχει σκοπό να ανακαλύψει τον δολοφόνο που κρύβεται πίσω από αυτό το έγκλημα. Και ενώ ο ίδιος έχει σοκαριστεί μπροστά στη εικόνα του νεκρού ξαδέλφου του μπαίνει στο μαγαζί ο Παμμένης ο όποιος λέει πως την προηγούμενη μέρα μετά από έναν έντονο διαπληκτισμό μεταξύ των ανθρώπων που βρισκόντουσαν εκεί τους έδιωξε όλους, τότε ήταν και η τελευταία φόρα που είδε τον νεκρό πλέον Νικόστρατο. Ο Αριστοκλής λοιπόν έπρεπε να ξεκινήσει από το μηδέν για να ανακαλύψει τον δολοφόνο. Όχι μόνο για να αναπαυτεί ειρηνικά η ψύχη του ξάδελφου του αλλά και για να ηρεμήσει την ξαδέρφη του, αδελφή του Νικόστρατου, η όποια προοριζόταν για μέλλουσα νύφη του. Για να το πετύχει αυτό ξεκινά να συλλέγει στοιχειά που πιθανόν να τον βοηθήσουν. Μια τυχαία συνάντηση θα γεννήσει στον ίδιο καινούργιες υποψίες. Μια μέρα στα κτήματα έπιασε ένα δούλο του να μιλάει με έναν άγνωστο για αυτόν άνθρωπο, τον Φάνη έμπιστο φίλο του Νικόστρατου.

Μέσα από την γρήγορη συνομιλία που είχαν ο Αριστοκλής μαθαίνει πως εκείνο το βράδυ ο ξάδελφος του είχε καταφύγει στο σπίτι της Φρύνης μαζί με κάποιους φίλους του ανάμεσα σε αυτούς ο Ευφήμιος και ο Νικόδημος. Το πρώτο που σκέφτεται ο Αριστοκλής ήταν ο πρώην τσακωμός του ξαδέλφου του με τον Ευφήμιο που έχει ως αποτέλεσμα ο τελευταίος να θεωρείται ο πρώτος ύποπτος. Έτσι προσπαθεί να μαζέψει στοιχεία που θα αποδείξουν εάν είναι αθώος. Με απώτερο σκοπό να βρει εάν είναι αυτός ο δολοφόνος, φτάνει μέχρι το σπίτι του Πάμφυλου για να μάθει περισσότερα για τον τότε τσακωμό τους. Εκεί μαθαίνει έκπληκτος πως η αιτία ήταν μια γυναίκα η Αβρότονος. Υστέρα όμως είχαν συμφιλιωθεί με την προϋπόθεση ότι θα μοιράζονται την γυναίκα αυτή. Με αυτά που άκουσε αθώωσε τον Ευφήμιο και αποφάσισε να ψάξει περισσότερα για την Αβρότονο. Αποφασίζει λοιπόν να επισκεφτεί το σπίτι της Φρύνης για να μάθει περισσότερα για την γυναίκα αυτή.

Ωστόσο μια καινούργια πληροφορία κάνει απαραίτητη την επίσκεψη του πλέον στο σπίτι της Φρύνης. Αφού συναντά τον Νικόδημο του εξιστορεί τι έγινε εκείνο το βράδυ. Του λέει ότι μπαίνοντας στο σπίτι της Φρύνης ο Νικόστρατος διάλεξε την Θεοδότη από όλες τις γυναίκες εκεί μέσα, η όποια την συγκεκριμένη στιγμή βρισκόταν μαζί με έναν συρακούσιο. Έτσι λοιπόν ήρθαν σε κόντρα και τελικά ο Νικόστρατος πήρε την Θεοδότη. Αυτό το γεγονός γέννησε και άλλες υποψίες στον Αριστοκλή ο όποιος είχε κάθε δικαίωμα να κατηγορεί πλέον και τον συρακούσιο. Μετά από λίγες μέρες αποφασίζει να επισκεφτεί ξανά το σπίτι της Φρύνης. Εκεί αναζητά την Θεοδότη, για να αντλήσει πληροφορίες για εκείνη την βραδιά, το συρακούσιο ακόμη και για την Αβρότονο. Μετά από λίγο ο Αριστοκλής καταφέρνει να έρθει σε επικοινωνία και με την Αβρότονο χωρίς να καταφέρει να αντλήσει επαρκής πληροφορίες. Μετά από κάποιες μέρες αποφασίζει να ξαναεπισκεφθεί το μέρος, εκεί βρήκε και το συρακούσιο αυτή την φόρα. Ήταν γνωστός με τον πατέρα του γεγονός που μαζί με την εξιστόρηση του για εκείνη την βραδιά έκαναν τον Αριστοκλή να τον αθωώσει και αυτόν.

Άλλος ένας πιθανός δολοφόνος ήταν κάποιος εχθρός του, δηλαδή κάποιος υποστηρικτής του Μειδία, με τον οποίο είχε έρθει σε κόντρα εκείνο το βράδυ. Με σκοπό να μάθει περισσότερα για τους φίλους του Μειδία παίρνει την απόφαση να συναντήσει τον Δημοσθένη για να τον ρωτήσει για αυτούς. Στην επομένη εκκλησία του δήμου λοιπόν πλησιάζει τον Δημοσθένη ο όποιος αρνείται κατηγορηματικά να τον βοηθήσει καθώς θεώρει συκοφαντία αυτό που του ζητά να κάνει. Ο Αριστοκλής μετά από ώριμη σκέψη αποκλείει και αυτούς από την λίστα των υπόπτων αφού εκείνοι είχαν άλλα μέσα να αμυνθούν.

Και ενώ ο Αριστοκλής πιστεύει ότι δεν υπάρχει άλλος ένοχος εμφανίζεται άλλος ένας στο προσκήνιο, ο συνεργάτης του Διονυσόδωρος με τον οποίο είχε συνεργαστεί στο παρελθόν. Μετά από πολλές αποτυχημένες προσπάθειες να τον συναντήσει καταφέρνει τελικά να έρθει σε επικοινωνία μαζί του. Μέτα από μια σύντομη συνομιλία ο Αριστοκλής συνειδητοποιεί πως είναι αρκετά ευσυνείδητος και δεν θα μπορούσε ποτέ να βλάψει τον ξάδελφο του. Ο μόνος ένοχος στον οποίο πρέπει πλέον να στρέψει τις έρευνες του είναι η Αβρότονος.

Για να μάθει περισσότερα κάνει για ακόμη μια φόρα επίσκεψη στο σπίτι της Φρύνης οπού τον περιμένει μια έκπληξη. Η Φρύνη έχει διώξει την Αβρότονο αφού δεν ήταν πλέον αρεστή στους πελάτες. Ο Αριστοκλής ζήτα να του πουν που μένει πλέον και πάει να την επισκεφτεί. Εκεί τον υποδέχεται μια γριά που τον οδηγά στο δωμάτιο της Αβρότονου. Η Αβρότονος προς έκπληξη όλων δεν απάντα στα συνεχόμενα χτυπήματα της πόρτας. Τότε φωνάζουν τον υπεύθυνο της γριάς και ανοίγει την πόρτα και έρχονται αντιμέτωποι με ένα φρικτό θέαμα. Η Αβρότονος είναι κρεμασμένη και η πρώτη σκέψη είναι η αυτοκτονία. Όμως ύστερα από την επεξεργασία του πτώματος και του χώρου ο Αριστοκλής καταλαβαίνει πως πρόκειται για δολοφονία αφού δεν υπήρχε σκαμπό ή κάποιο άλλο αντικείμενο για να ανεβεί στα σκοινιά. Πλέον ο Αριστοκλής είναι σίγουρος ότι οι δυο φόνοι συνδέονται πολύ στενά. Γυρνώντας σπίτι σκέφτεται πως η γριά σίγουρα κάτι γνώριζε και γυρνά πίσω μετά από δυο μέρες. Εκεί βρίσκει την γριά και προσπαθεί να την εξαγοράσει, την αφήνει λίγο καιρό να το σκεφτεί και στον δρόμο της επιστροφής για να μάθει την τελική απόφαση της γριάς, κάποιος του επιτίθεται και τον μεταφέρει σε ένα έρημο σπίτι. Για καλή του τύχη καταφέρνει να ξεφύγει και γυρνά πίσω στο σπίτι του.

Και ενώ όλα αυτά συμβαίνουν ο θειος του Αριστοκλή, αδελφός του μπαμπά του που έλειπε για ένα διάστημα, τον ενημερώνει για κάτι πολύ δυσάρεστο. Ο ίδιος αποφασίζει να παντρευτεί την ανιψιά του για να πάρει στα χέρια του την περιουσία του πεθαμένου. Αυτό προκαλεί πανικό στον νεαρό και προσπαθεί να σκεφτεί κάτι για να τον αποτρέψει. Αυτό που σκέπτεται είναι να φύγουν με την Πλαγγόνα στην Αίγινα ώστε να καταστρέψει τον γάμο. Ωστόσο ο αδελφός του Αριστοκλή, Δημήτριος πριν κάτι μέρες γνώρισε μα γυναίκα που την ερωτεύτηκε και για να μπορέσει να την ξανασυναντήσει γίνεται φίλος με τον αδελφό της Νικοκλή. Μετά από μια σειρά συμπτώσεων οι δυο αδελφοί μαθαίνουν πως ο θείος τους έχει υιοθετήσει τον Νικοκλή ο όποιος είχε διωχθεί από τον πατέρα του αφού είχαν την ιδία ερωμένη και ο Νικοκλής περίμενε παιδί από αυτήν το οποίο προσπαθούσαν να φορτώσουν στον πατέρα του.

Και ενώ είναι σίγουρος ότι οι 3 δολοφονίες συνδέονται με τον Νικοκλή και το θειο του δεν μπορεί να αποδείξει τίποτα. Ώσπου μια μέρα για καλή του τύχη εμφανίζεται η Θεοδότη και του εξιστορεί αυτά που τις είπε μια άλλη γυναίκα που δούλευαν μαζί, η όποια δεν είναι άλλη από την πρώην ερωμένη του Νικοκλή. Την επομένη κιόλας μέρα έρχεται σπίτι και η Θεοδότη και η Μέλισσα όπως έλεγαν την ερωμένη. Εκείνη τα παραδέχεται όλα, πως δηλαδή για όλα ευθύνεται ο Νικοκλής και εκείνος σκότωσε τον Νικόστρατο με σκοπό την περιούσια που θα λάμβανε ο θετός πατέρας του εάν παντρευόταν την Πλαγγόνα και θα πέρναγε τα χέρια του όταν αυτός πέθαινε. Έτσι τα δυο αδέρφια καταστρώνουν σχέδιο καταδίωξης του Νικοκλή και με τη βοήθεια του Φορμίων καταφέρνουν να τον πιάσουν και να τον παραδώσουν στις αρχές οι οποίες με την σειρά τους τον καταδικάζουν σε θάνατο. Η ιστορία τελειώνει με τον Αριστοκλή να παντρεύεται την αγαπημένη ξαδέρφη του, τον αδελφό του να φεύγει για την Δύση, τον θειο να παίρνει την περιούσια και τις δυο εταίρες να είναι πλέον ελεύθερες.

ΕΡΩΤΗΣΗ 2: ΠΟΙΑ ΣΤΟΙΧΕΙΑ ΓΙΑ ΤΗΝ ΖΩΗ ΤΩΝ ΓΥΝΑΙΚΩΝ ΣΤΗΝ ΑΡΧΑΙΑ ΑΘΗΝΑ ΑΝΤΛΟΥΜΕ ΑΠΟ ΤΟ ΜΥΘΙΣΤΟΡΗΜΑ?

Μέσα από το μυθιστόρημα “Έγκλημα στην Αρχαία Αγορά” μπορούμε πολύ εύκολα να αντλήσουμε πολλές πληροφορίες για τη ζωή των γυναικών στην τότε εποχή. Όπως βλέπουμε από την μητέρα του Αριστοκλή και την μητέρα του Νικόστρατου μπορούμε να καταλάβουμε πως ζούσαν και ποιος ήταν ο ρόλος των μητέρων εκείνη την εποχή. Μας είναι εύκολο λοιπόν να συμπεράνουμε ότι η γυναίκα σαν μητέρα έμενε συνεχώς μέσα στο σπίτι οπού μαζί με τους δούλους φρόντιζαν το σπίτι και τα παιδιά. Ακόμα κάποιες γυναίκες αναγκαζόντουσαν να κάνουν χειρωνακτικές εργασίες και να πουλούν την παραγωγή. Επιπλέον όπως γίνεται αναφορά σε ένα συγκεκριμένο χωρίο οι γυναίκες δεν επιτρεπόταν να βρεθούν σε κάποιο συμπόσιο η γενικότερα οπουδήποτε έξω από το σπίτι. Εάν ο πατέρας απουσίαζε , η μητέρα αναλάμβανε τα χρέη του και πολλές φορές γινόταν αυστηρή προς τα παιδιά τους ώστε να μπορέσει να κρατήσει τα ηνία του σπιτιού με επιτυχία. Τώρα όσον αναφορά την γυναίκα σαν κόρη περνούσε και αυτή μέσα στο σπίτι τις ώρες της στον γυναικωνίτη μαζί με την μητέρα της. Τα δικαιώματα τους ήταν αρκετά περιορισμένα. Δεν αποφάσιζαν για το μέλλον τους καθώς εξαρτιόντουσαν από τους γονείς τους και από τον νόμο. Οι κόρες ήταν στενά εξαρτημένες από τον πατέρα τους και αργότερα από τον σύζυγο. Ο πατέρας ήταν αυτός που αποφάσιζε ποιον θα παντρευτεί η κόρη του και εάν αυτός δεν υπήρχε τότε ο νόμος έλυνε αυτό το πρόβλημα. Στο συγκεκριμένο μυθιστόρημα βλέπουμε και την ζωή που έκαναν οι γυναίκες που δεν ήταν Αθηναίες. Πιο συγκεκριμένα βλέπουμε πως πολλές γυναίκες πουλούσαν το κορμί τους σε άγνωστους άντρες ή ακόμα τις πουλούσαν ολόκληρες ακυρώνοντας τες σαν ανθρώπους. Οι ίδιες ζούσαν σε άθλιες καταστάσεις που δεν τους επέτρεπαν να κάνουν μια αξιοπρεπή ζωή. Ακόμα στο μυθιστόρημα συναντάμε και δούλες αλλά και τις γνωστές παραμάνες που φρόντιζαν το σπίτι και τα παιδιά. Πολλές φορές οι τελευταίες ζούσαν σε αρκετά καλές συνθήκες ανάλογα με το σπίτι στο οποίο βρισκόντουσαν. Από αυτά που ήδη αναφέραμε βγάζουμε το συμπέρασμα ότι οι γυναίκες ζούσαν με τρόπο ανάλογο της καταγωγής και της κοινωνικής τάξης τους.

ΕΡΩΤΗΣΗ 3: ΠΟΙΕΣ ΟΙ ΟΙΚΟΝΟΜΙΚΕΣ ΔΡΑΣΤΗΡΙΟΤΗΤΕΣ ΤΩΝ ΑΘΗΝΑΙΩΝ ΣΤΟΝ ΠΕΙΡΑΙΑ? ΤΙ ΦΥΣΕΩΣ ΚΥΡΙΩΣ ΗΤΑΝ? ΥΠΑΡΧΕΙ ΕΞΗΓΗΣΗ ΚΑΤΑ ΤΗΝ ΓΝΩΜΗ ΣΑΣ?

Κατά την περίοδο την οποία λαμβάνει χώρα το μυθιστόρημα που διαβάσαμε υπήρχαν αρκετές οικονομικές δραστηριότητες στον Πειραιά και δικαιολογημένα. Εκεί έφταναν τα καράβια από τις ξένες χώρες οπότε ήταν λογικό να υπάρχει περισσότερη ζήτηση σε προϊόντα σε εκείνο το μέρος. Το είδος των περισσότερων δραστηριοτήτων ήταν εμπορικές, πουλούσαν από τρόφιμα μέχρι υφάσματα. Άφηναν τα καράβια τα εμπορεύματα τους στο λιμάνι και οι έμποροι αναλάμβαναν την πώληση τους. Άπλωναν τα εμπορεύματα τους στους πάγκους και οι κάτοικοι της πόλης πέρναγαν και διάλεγαν αυτό που ήθελαν να αγοράσουν. Επιπλέον όπως γίνεται αναφορά και στο κείμενο υπήρχε μεγάλος αριθμός τραπεζών στο λιμάνι. Αυτό συνέβαινε επειδή οι άνθρωποι που έφταναν στην Ελλάδα ήθελαν να ανταλλάξουν τα χρήματα της χώρας τους με ελληνικά νομίσματα για να μπορέσουν να κάνουν τις συναλλαγές τους. Τέλος γινόταν πολλές οικονομικές και ναυτιλιακές συναλλαγές ανάμεσα σε έμπορους, ναυτικούς και κατοίκους της πόλης καθώς η περιοχή ευνοούσε τέτοιου είδους συναλλαγές αφού το λιμάνι ήταν σημείο συνάντησης.

ΕΡΩΤΗΣΗ 4: ΠΟΙΑ ΣΤΟΙΧΕΙΑ ΓΙΑ ΤΟ ΟΙΚΟΓΕΝΕΙΑΚΟ ΔΙΚΑΙΟ ΑΝΤΛΟΥΜΕ ΜΕΣΑ ΑΠΟ ΤΟ ΜΥΘΙΣΤΟΡΗΜΑ?

Πολλά στοιχεία για το οικογενειακό δίκαιο μας δίνονται από το βιβλίο που μόλις διαβάσαμε. Μέσα από την ιστορία των δυο οικογενειών μπορούμε να καταλάβουμε τους νόμους που αφορούσαν την οικογένεια και τις σχέσεις ανάμεσα στα μέλη που την αποτελούν. Πρώτα από όλα να ξεκινήσουμε από το κυριότερο: τον γάμο. Όσον αφορά τον γάμο σύμφωνα με τους νόμους ο πατέρας διάλεγε τον γαμπρό της κόρης του. Εάν ο ίδιος απουσίαζε από τη ζωή σύμφωνα με τον νόμο, πάντα, η κόρη έπρεπε να παντρευτεί τον κοντινότερο άντρα της οικογένειας ξεκινώντας από τους θείους του και ύστερα τα ξαδέλφια. Αυτό στη σημερινή κοινωνία είναι κάτι φρικτό σαν ιδέα και δεν είναι αποδεκτό ούτε από την κοινωνία ούτε από την θρησκεία. Βέβαια εκείνη την εποχή οι αντιλήψεις ήταν άλλες και αυτό ακουγόταν απολύτως λογικό. Όμως η μέλλουσα νύφη δεν ήταν ιδιαιτέρως χαρούμενη εάν επρόκειτο να παντρευτεί κάποιον θείο της πολύ μεγαλύτερο της, αλλά όπως είπαμε δεν είχε το δικαίωμα να εκφράσει κάποια αντίθετη άποψη. Τώρα όσον αφορά τις μεταξύ σχέσεις των μελών διέφεραν ανάλογα με την οικογένεια. Στην οικογένεια του Αριστοκλή υπήρχε αμοιβαία αγάπη και η μητέρα αγαπούσε τα παιδιά. Αντίθετα στη οικογένεια του Νικόστρατου το κλίμα ανάμεσα στα μέλη ήταν πιο ψυχρό αφού η μητέρα ήταν σχετικά απόμακρη και αυστηρή απέναντι στα παιδιά της. Γενικότερα εκείνη την εποχή όσες μητέρες αναλάμβαναν τα χρέη του νεκρού συζύγου γινόντουσαν αυστηρές. Όμως ακόμα και αν υπήρχε ο πατέρας οι ώρες που βρισκόταν στο σπίτι ήταν ελάχιστες καθώς όλη την ημέρα ήταν έξω όπως άλλωστε ήταν όλοι οι άντρες της εποχής. Σύμφωνα με τα πρότυπα της εποχής οι γυναίκες έμεναν στο σπίτι και ειδικότερα στο γυναικωνίτη και οι άντρες πήγαιναν στα κτήματα στα συμπόσια και στην Αγορά. Συνοψίζοντας θα μπορούσαμε να πούμε ότι οι σχέσεις των μελών και γενικότερα η οικογένεια εξαρτιόνταν άμεσα από τους νόμους και τα πρότυπα της εποχής.

ΕΡΩΤΗΣΗ 5: ΠΟΙΑ ΣΤΟΙΧΕΙΑ ΓΙΑ ΤΗ ΔΗΜΟΣΙΑ ΖΩΗ ΤΩΝ ΑΘΗΝΑΙΩΝ ΑΝΤΛΟΥΜΕ ΑΠΟ ΤΟ ΜΥΘΙΣΤΟΡΗΜΑ?

Μέσα από το μυθιστόρημα μπορούμε να αντλήσουμε αρκετά στοιχεία για την δημόσια ζωή των αθηναίων πολιτών. Από τις πρώτες σελίδες μας είναι εύκολο να καταλάβουμε πως οι αθηναίοι συμμετείχαν σε δημόσιες γιορτές π.χ. Διονύσια. Και μετά από τέτοιες γιορτές μαζευόντουσαν συνήθως στην αγορά για να συζητήσουν και να σχολιάσουν αυτά που έγιναν. Εκτός από αυτό όμως οι αθηναίοι κατέβαιναν αρκετά συχνά στην αγορά για να μάθουν τα νέα που αφορούσαν την πόλη ή ακόμα και την χώρα. Ύστερα όπως βλέπουμε παρακάτω στο μυθιστόρημα, όλοι οι αθηναίοι πολίτες έπρεπε να συμμετέχουν στις συνελεύσεις του δήμου στις οποίες έπρεπε να αποδείξουν ότι ήταν ελεύθεροι αθηναίοι πολίτες από πατέρα και μητέρα αθηναίους. Τώρα όσον αφορά την εκκλησία του Δήμου εκείνη την περίοδο πολλοί δεν πήγαιναν και αναγκαζόντουσαν μέχρι και να τους πληρώνουν για να πάνε. Ένα ακόμα στοιχείο που μαρτυρά την έντονη δημόσια ζωή κάθε αθηναίου πολίτη είναι τα συμπόσια, στα οποία έκαναν διάφορες συζητήσεις έπιναν, έτρωγαν και διασκέδαζαν πολλές φορές με τη συντροφιά κάποιων εταίρων. Αυτά είναι μερικά στοιχεία που αντλήσαμε για την δημόσια ζωή των αθηναίων μέσα από το μυθιστόρημα.